《无题》
宋代·王铚

三月柳花飞，东风绣香国。
桂影弄春光，飞琼怅分缺。
云舆返积霄，翠浪翻天末。
阆苑桃李花，莫使芳香歇。
缅怀霞中人，芙蕖艳秋色。
烟鸾吟碧空，行云不停刻。
何事寄红埃，悲声调绿发。
神观洞太虚，紫清注金格。
玉宸丹凤检，词章焕琼笈。
孰执招真旗，笙箫下空阙。
灵光湛法身，生死本无别。
妙合造化机，阴阳时出没。
欲识天中真，寒江浸明月。

作者简介：王铚，生卒年月不详。字性之，自号汝阴老民，世称雪溪先生。高宗建炎四年（1130），纂集太宗以来兵制。绍兴四年（1134）书成，赐名《枢庭备检》。后罢为右承事郎，主管台州崇道观，续上《七朝国史》等。九年，为湖南安抚司参议官。晚年，遭受秦桧的摒斥，避地剡溪山中，日以觞咏自娱。